《题{左山右昂}山禹庙石柱》
宋代·徐雪庐

洞庭之阴小山幽，百灵雄卫来高邱。
我当十月值乱离，攜家远逐湖之洲。
湖光接天晚浪静，树色照野晴云浮。
霜黄林头橘柚熟，日冷波底蛟龙愁。
北方兵马想已到，南国城郭谁能收。
我今买酒且消忧，醉舞拔剑挥斗牛。
会须投笔去封侯，斩取盗贼清南州。

作者简介：徐雪庐，吴兴（今浙江湖州）人。宋末避乱于西洞庭。事见《太湖备考》卷八。